Denne retningslinjen omhandler mottak av pasienter som er meldt innen siste 24 timer fra andre sykehus. Stabile pasienter som er meldt mer enn 24 timer før ankomst er å regne som planlagte pasienter og går rett på post. Hensikten med retningslinjen er å ivareta pasientsikkerheten ved å forenkle og forbedre sykehusets rutiner ved overføring fra annet sykehus. Pasienten skal være ventet og meldt til de enhetene som skal ta i mot pasienten.

Beskrivelse av melderutinen:

Overflytting meldes av lege (henvisende lege) til lege ved fagspesifikk avdeling på HUS som godkjenner overflytting (godkjennende lege).

Intensivpasienter som skal overføres skal godkjennes av bakvakt ved aktuell intensivavdeling.

Andre akutte pasienter med potensielt intensivbehov skal så raskt som mulig, og før overflytning iverksettes, diskuteres mellom godkjennende lege og bakvakt ved aktuell intensivavdeling. Dersom intensivkapasiteten på HUS er kritisk lav, må man sammen finne beste løsning for pasienten. Godkjennende lege har beslutningsmyndighet.

Hastegrad på bakgrunn av vitale parametre (rød, oransje, gul, grønn) skal avklares i meldingssamtalen.

NSTEMI og ustabil angina meldes direkte av henvisende lege til AMK/HINT uten forhåndsgodkjenning.

Henvisende lege

melder pasient til innleggelsessentral tlf nr. 55 36 17 13 med navn til godkjennende lege og avdeling

ordner transport for pasient

sørger for at tilstrekkelig dokumentasjon gjøres tilgjengelig /følger med pasient ved overføring

Godkjennende lege dokumenterer i DIPS

overføringsgodkjenning og om pasient evt skal mottas direkte på post

medisinsk grunn for overflytting og tentativ plan

melder til egen avdeling/seksjon/sengepost i henhold til avdelingens rutiner

AMK dokumenterer i AMIS etter gjeldende retningslinjer for øyeblikkelig innleggelser

hastegrad på pasient

hvilken lege og avdeling som har godkjent overflytting

AMK v/innleggelse-sentralen melder til Akuttmottak hvis pasient skal via Akuttmottak

Mottak av pasient

Alle røde og oransje pasienter skal gå via Akuttmottak

Gule og grønne pasienter skal i tiden 08-15 (hverdager) som hovedregel* rett til post.

Etter kl. 15.00 skal alle pasienter gå via Akuttmottak, uavhengig av hastegrad.

Der det er etablerte pasientforløp rett til post, (f.eks. NSTEMI) følges etablerte rutiner (se under)

Ved overflytting direkte fra sykehus utenfor Norden, gjelder rutinen Screening av pasienter som har vært innlagt på sykehus i utlandet

*Unntak omfatter kun pasientsikkerhetshensyn.

Andre viktige rutiner:

Screening av pasienter som har vært innlagt på sykehus i utlandet

Sjekkliste ØH overflytting NSTEMI/UAP/HJERTEKATETERISERING